
מדינת ישראל
מינהל התכנון

‏‏‏יום שני כ"ח תמוז תשפ"ג
‏‏‏17/07/2023
מספר בקשה:3056-23-0018
לכבוד

אדון נכבד,

הנדון: החלטה בבקשת חופש מידע מספר " 3056-23-0018 תוכנית כוללנית אעבלין 
שמספרה 261-0541037"

בקשתך מיום 24.5.2023 לקבלת מידע הנוגע לתכנית המתאר לאעבלין שמספרה 261-0541037 התקבלה ונבדקה אל מול גורמי המקצוע הרלוונטיים במשרדנו. לאחר בחינתה, להלן התייחסותנו:
1. בנוגע לבקשתך לקבלת "כל מייל או התכתבות בין מינהל התכנון וועדה מחוזית צפון מצד אחד למועצה המקומית אעבלין מצד שני", ובהתאם לבדיקה שנערכה במשרדנו, להלן המסמכים שאותרו על ידי לשכת התכנון המחוזית במחוז צפון:
1. סיכום ישיבה בנוגע לחזיריות מיום 21.10.2018.
2. סיכום ישיבה בנושא הסדרת פתרון שפכים לאזור החזיריות ובית הנחירה באעבלין מיום 18.10.2017. 
3. מייל מלשכת התכנון מיום 26.7.2020 - טיוטת שינוי תמ"מ - הרחבת הישוב אעבלין.
2. נבקש לציין כי אותרו מסמכים נוספים אותם הוחלט שלא למסור. זאת, ממספר סיבות:
1. חלק מהמסמכים הם מסמכים הכוללים התייעצויות בשלב הכנת התוכנית. יצוין כי בשלב זה, הרשות רשאית לעצב לה מדיניות בתחום מתחומי פעילותה מבלי שתידרש לחשוף בפני הציבור את פרטי המדיניות המתגבשת כל עוד לא הושלמה המלאכה. נא ראה בכך מענה בהתאם לסעיף 9(ב) (2) לחוק חופש המידע, התשנ"ח – 1998, (להלן: "החוק") ופסק הדין 


בש"א (מחוזי תל אביב-יפו) 6480/07 ד"ר יוסף שגב, עו"ד נ' פקיד שומה תל אביב 3 (נבו 31.07.2007). 
2. חלק מהמסמכים שאותרו הם טיוטות ולכן לא יימסרו. נא ראה בכך מענה  בהתאם לסעיף 9(ב)(4) לחוק.
3. חלק מהמסמכים שאותרו נוצרו ע"י גורמים אחרים וביניהם המועצה המקומית אעבלין או גורמים מטעמה. מסמכים אלו לא נוצרו ע"י מינהל התכנון ולכן בכל הנוגע לעניין זה הנך מוזמן לפנות אל הממונה על העמדת הציבור במועצה המקומית אעבלין, מר עלי שיח אחמד. לנוחיותך, רצ"ב פרטי יצירת קשר עימו: 
דוא"ל: ali@ibllin.muni.il  טלפון: 054-644-4723.
 נא ראה בכך מענה בהתאם לסעיף 8(5) לחוק.
4. עוד נבקש לעדכן כי ככל שיוחלט על הפקדת התוכנית וזו תפורסם להתנגדויות הציבור, תוכל לבחון הגשת התנגדות למסמכיה כחלק מההליך התכנוני.
3. בנוגע לבקשתך לקבלת "כל מסמך אחר שלא נחשף לציבור הנוגע בתוכנית הנ"ל" נבקש לעדכן כי המסמכים שצורפו לסעיף 1 הם המסמכים וההתכתבויות שאותרו בלשכת התכנון במחוז צפון ואשר הוחלט על מסירתם.

בכבוד רב,

רמה קדמי-חיים 
הממונה על העמדת מידע לציבור
מינהל התכנון

העתק:
עו"ד מתן רוזנברגר, הלשכה המשפטית – מינהל התכנון
עו"ד דרור לביא-אפרת, יועץ משפטי ללשכת התכנון מחוז צפון - מינהל התכנון

